محنت اور روزگار کی وزارت
محنت اور روزگار ، ماحولیات ، جنگلات اور آب و ہوا کی تبدیلی کے وزیر جناب بھوپندر یادو اور مہاراشٹر کے نائب وزیراعلی جناب دیویندر فڑنویس نے مہاراشٹر کے غیر منظم شعبے کے ورکرز اور گگ ورکرز کے نمائندوں کے ساتھ میٹنگ کا انعقاد کیا
محنت کے مرکزی وزیر اور نائب وزیراعلی نے منظم شعبے کے ورکرز اور ایمپلائرس ایسوسی ایشن کے مسائل کو حل کرنے کے لئےممبئی میں ان کے ساتھ ایک میٹنگ کا انعقاد کیا
محنت کے مرکزی وزیر نے بیمہ شدہ اشخاص کے لواحقین کے لئے سرٹیفیکٹ جاری کرنے کے واسطے آن لائن ایپلی کیشن جاری کی
جناب بھوپندر یادو کی صدار ت میں مغربی زون اور مہاراشٹر میں ای ایس آئی اسکیم کے بارے میں جائزہ میٹنگ منعقد کی گئی
محنت کے مرکزی وزیر کی صدارت میں ای پی ایف او مہاراشٹرکی جائزہ میٹنگ منعقد کی گئی
محنت اور روزگار ، ماحولیات ، جنگلات اور آب و ہوا کی تبدیلی کے وزیر جناب بھوپندر یادو اور مہاراشٹر کے نائب وزیراعلی جناب دیویندر فڑنویس نے22 مئی 2023 کو ممبئی میں مہاراشٹر کے غیر منظم شعبے کے ورکرز اور گگ ورکرز کے نمائندوں کے ساتھ ایک میٹنگ کا انعقاد کیا۔دونوں معززین نے صبروتحمل کے ساتھ ورکرز اور ملازمین کے نمائندوں کے ذریعہ اٹھائے گئے مسائل کو سنا۔
حکومت مہاراشٹرکے محنت کے وزیر ڈاکٹر سریش کھاڑے ،رکن پارلیمنٹ جناب منوج کوٹک ، رکن پارلیمنٹ جناب گوپال شیٹی، رکن پارلیمنٹ جناب راہل شیوالے، رکن اسمبلی محترمہ مادھوری مسل، حکومت ہند کی محنت اور روزگارکی سکریٹری محترمہ آرتی آہوجہ ، ای ایس آئی سی کے ڈی جی ڈاکٹر راجندر کمار ، محترمہ نیلم شمی راؤ ، سی پی ایف سی ،ای پی ایف او ، جناب آلوک چندر ، ایس ایل ای اے ،محنت اور روزگار کی وزارت اور غیر منظم شعبے ، گگ ورکرز ، ٹریڈ یونینوں اور ایمپلائرز ایسوسی ایشنوں کے نمائندوں نے بھی میٹنگ میں شرکت کی۔
مرکزی وزیر محنت نے غیر منظم شعبے اور گگ ورکرز کے نمائندوں کو حکومت ہند کی محنت اور روزگار کی وزارت کی غیر منظم شعبے سےمتعلق سوشل سیکورٹی کی مختلف اسکیموں مثلاً پی ایم -ایس وائی ایم، ای –شرم وغیرہ کے بارے میں بتایا۔ انہوں نے نمائندوں سے اپیل کی کہ وہ ای-شرم پورٹل پر رجسٹریشن کے لئے دیگرورکرز کی حوصلہ افزائی کریں۔
بعد میں مہاراشٹر ریاست میں منظم شعبے کے ورکرز سے متعلق مسائل پر بات چیت کرنے کے لئے مرکزی وزیر محنت کی صدارت نے ایک علیحدہ میٹنگ منعقد کی گئی جس میں نائب وزیر اعلی نے مہاراشٹر حکومت کی جانب سے ہر طرح کے تعاون کی یقین دہانی کرائی۔ 12 ای –ایس آئی ایس اسپتالوں میں بیڈ آکیوپینسی کم ہونے کی صورتحال پر غور کرتے ہوئے انہوں نے ایک ماہ کے اندر ان ای ایس آئی ایس اسپتالوں کو ای ایس آئی سی کو منتقل کئے جانے کی ہدایت دی۔ ای ایس آئی سی کے اختیار میں آنے کے بعد یہ اسپتال براہ راست ای ایس آئی سی کے ذریعہ ہی چلائے جائیں گے۔ انہوں نے 5 نئے اسپتالوں اور 41 نئی ڈسپنسریوں کی تعمیر کے لئے ای ایس آئی سی کو زمین الاٹ کرنے کی ہدایات بھی جاری کیں۔
مہاراشٹر کے نائب وزیر اعلی نے محنت اور روزگار، ماحولیات ، جنگلات اور آب و ہوا کی تبدیلی کے مرکزی وزیر جناب بھوپندر یادو کے ساتھ مہاراشٹر ریاست کے ماحولیات اور جنگلات کے محکمے سےمتعلق مختلف مسائل کے بارے میں بھی بات چیت کی۔
مرکزی وزیر محنت نے بیمہ شدہ اشخاص کے لواحقین کے لئے سرٹیکفیٹ جاری کرنے سے متعلق آن لائن ایپلی کیشن کا بھی آغاز کیا۔ اب بیمہ شدہ افراد کے لواحقین کو سرٹیفکیٹ حاصل کرنے کے لئے ذاتی طور پر ای ایس آئی سی کے دفتروں میں جانے کی ضرورت نہیں پڑے گی۔ بیمہ شدہ افراد کے لواحقین کے لئے درخواست اس ایپلی کیشن کے ذریعہ فیس لیس طریقےسے کی جاسکتی ہے۔ اور اس کو تصدیق کے بعد آرام سے گھر بیٹھ کر ڈاؤن لوڈ کیا جاسکتاہے۔ بیمہ شدہ افراد کے لئے ای ایس آئی سی کے ذریعہ چلائے جانے والے 8 میڈیکل کالجوں اور چند سرکاری میڈیکل کالجوں میں ایم بی بی ایس کی 437 سیٹیں سالانہ ریزرو ہوتی ہیں۔
ا س سے قبل مرکزی وزیر محنت نے ایک جائزہ میٹنگ کی صدارت کی جس میں مغربی زون میں ای ایس آئی اسکیم کے کام کاج ، مہاراشٹر میں ای ایس آئی ایس میں دھن ونتری موڈیول کے نفاذ ، ای ایس آئی اسکیم کے نفاذ ، مہاراشر میں ای ایس آئی سی اسپتالوں میں ریفرلز کے تجزیے ،مہاراشٹر ریاست کے اہم مسائل اور مغربی زون میں تعمیراتی پروجیکٹوں کےبارے میں بات چیت کی گئی اور فیصلے کئے گئے۔
مرکزی وزیر محنت نے ای پی ایف او مہاراشٹر کی جائزہ میٹنگ کی بھی صدارت کی جس میں ای پی ایف او کےکام کاج پروجیکٹ تیار کرنے اور بڑے دفاتر کو معقول بنانے کا جائزہ لیا گیا۔